OpenLLM-France/wikimedia huggingface dataset:
# Donbass (pel·lícula)

Donbass és una pel·lícula dramàtica coproduïda internacionalment el 2018 i dirigida per Serguí Loznítsia. Els tretze segments de la pel·lícula exploren el conflicte de mitjans de la dècada del 2010 entre Ucraïna i la República Popular de Donetsk, amb el suport de Rússia. Es va gravar a Kriví Rih, a 300 km a l'oest de Donetsk.
Va ser seleccionada com a pel·lícula d'obertura a la secció Un Certain Regard del Festival de Canes. Al mateix festival, Loznítsia va guanyar el premi Un Certain Regard al millor director, així com la Piràmide de Plata al 40è Festival Internacional de Cinema del Caire. Va ser seleccionada com a cinta ucraïnesa a la millor pel·lícula en llengua estrangera als 91ns Premis Oscar, però no va ser nominada. Al 49è Festival Internacional de Cinema de l'Índia va rebre el premi Paó d'Or a la millor pel·lícula.
Donbass té una puntuació d'aprovació del 88% a l'agregador de ressenyes Rotten Tomatoes, basada en 43 crítiques, i una puntuació mitjana de 7,3 sobre 10. El consens crític del lloc web afirma: "Brutalment poderosa i filmada de manera brillant, Donbass il·lustra la inhumanitat de l'home amb una eficàcia visceral". També té una puntuació de 74 sobre 100 a Metacritic, basat en set ressenyes, que indica "crítiques generalment favorables".
Ha estat doblada al català.

## Referències

* ↑ «Donbass review – Sergei Loznitsa is cinema's ultimate bad time merchant». Little White Lies.
* ↑ «Review: War in Ukraine reflects deceit, division and corruption in black comedy 'Donbass'». Los Angeles Times, 20-11-2020.
* ↑ Weissberg, Jay. «Film Review: 'Donbass'». Variety, 09-05-2018. [Consulta: 1r setembre 2018].
* ↑ «Donbass, le regard de Sergei Loznitsa - Festival de Cannes» (en francès). www.festival-cannes.com. [Consulta: 10 novembre 2018].
* ↑ «The 2018 Official Selection». Cannes. [Consulta: 12 abril 2018].
* ↑ «Cannes Lineup Includes New Films From Spike Lee, Jean-Luc Godard». Variety. [Consulta: 12 abril 2018].
* ↑ Lodge, Guy. «Cannes: 'Border' Leads Un Certain Regard Award Winners». Variety, 18-05-2018. [Consulta: 18 maig 2017].
* ↑ Boas, Matthew. «Álvaro Brechner wins the Golden Pyramid at Cairo with A Twelve-Year Night». Cineuropa, 03-12-2018. [Consulta: 4 desembre 2018].
* ↑ Kozlov, Vladimir. «Oscars: Ukraine Selects 'Donbass' for Foreign-Language Category». The Hollywood Reporter, 29-08-2018. [Consulta: 29 agost 2018].
* ↑ «IFFI 2018 to showcase 212 films». The Indian Express. [Consulta: 8 novembre 2018].
* ↑ History. «Film Sections». Iffi Goa. Arxivat de l'original el 30 d’octubre 2020. [Consulta: 8 novembre 2018].
* ↑ «49th IFFI to showcase 212 films, Israel in focus – The Shillong Times». Theshillongtimes.com. Arxivat de l'original el 4 de març 2021. [Consulta: 8 novembre 2018].
* ↑ «Donbass (2018)». Rotten Tomatoes. Fandango.
* ↑ «Donbass».
* ↑ «Donbass». ésAdir. Arxivat de l'original el 2022-03-12. [Consulta: 12 març 2022].
* ↑ «Donbass». FilminCAT. [Consulta: 12 març 2022].

## Enllaços externs

* Donbass - Lloc web oficial
# Donazaharre

Donazaharre (en francès i oficialment Saint-Jean-le-Vieux), és un municipi de la Baixa Navarra, un dels set territoris del País Basc, al departament dels Pirineus Atlàntics i a la regió de la Nova Aquitània. Limita amb les comunes de Jatsu Garazi al nord, Buztintze-Hiriberri al nord-est, Duzunaritze-Sarasketa a l'est, Izpura a l'oest, Ahatsa-Altzieta-Bazkazane al sud-est, Donibane Garazi i Zaro al sud-oest, i Aintzila al sud.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 031 | 659 | 879 | 1 040 | 1 183 | 1 221 | 1 047 | 1 121 | 1 210 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 137 | 1 063 | 955 | 929 | 927 | 944 | 1 052 | 915 | 890 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 920 | 917 | 922 | 876 | 830 | 800 | 844 | 785 | 717 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 714 | 704 | 744 | 904 | 910 | 880 | - | - | - |
| 2019 | - | - | - | - | - | - | - | - |
# Dovella de la casa Serra

La Dovella de la casa Serra és una obra de Capellades (Anoia) inclosa a l'Inventari del Patrimoni Arquitectònic de Catalunya.

## Descripció

Es tracta d'un escut coronat amb la creu de Malta i que representa el signe o símbol parlant dels "Serra" representant una serra damunt la data 1788. És de pedra, esculpit en mig relleu.

## Història

El mateix escut, però amb la data de 1790, es troba representat al a dovella central del portal de la Fàbrica Serra o Paperera d'Orpí S.A, a la riera de Carme, a Orpí, propietat, al segle xviii d'aquesta família. Segons Busquets, aquest escut, es trobava al molí que ja hem fet referència, però també a la casa que habitaren Jaume Serra i la seva família a Capellades.
El paper fabricat pels Serra era el que generalment utilitzava Goya per les proves d'estat dels seus gravats "Los desastres de la Guerra" i "La Tauromàquia".

## Referències

* 1 2 3 «Dovella de la casa Serra». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2018].
# Dovelles decorades de Cal Calques

Les Dovelles decorades de Cal Calques és una obra romànica de Maldà (Urgell) inclosa a l'Inventari del Patrimoni Arquitectònic de Catalunya.

## Descripció

Veiem decorada la portalada d'arc adovellat amb una testa de Sant i una sexifòlia simbòlica. La testa de Sant, d'una factura molt inhàbil porta un nimbe ciercular marcat mitjançant un bordó i una figura rectangular de difícil identificació.
La sexifòlia és el resultat de la juxtaposició a manera de creus en disposició de crisma de braços curvilines i bases còncaves dins el cercle.

## Referències

* 1 2 «Dovelles decorades de Cal Calques». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 març 2019].
# Dragalina (desambiguació)

«Dragalina» té aquests significats:
Màquines i Enginyeria civil:
Geografia:
* Dragalina, comuna romanesa de la Província de Călărași
* Dragalina, poble de la comuna romanesa de Cristineşti, a la Província de Botoșani
* Dragalina, poble de la comuna romanesa de Hlipiceni, a la Província de Botoșani
# Dragan Marinković

Dragan Marinković (Драган Маринковић, Zemun, 28 d'octubre 1950) és un advocat, director de cinema i guionista serbi.

## Biografia i carrera

Va néixer l'any 1950 a Zemun. Es va graduar en direcció de cinema i televisió a la Facultat d'Arts Dramàtiques, Universitat de les Arts de Belgrad, i al mateix temps es va graduar a la Facultat de Dret de la Universitat de Belgrad.
És autor d'un gran nombre de curtmetratges, drames i sèries de televisió. Els projectes en què va participar com a guionista o director es van mostrar en un gran nombre de festivals d'arreu del món.
Des de 1985, va treballar com a editor i director al Programa Científic, va ser editor responsable de la Secció de Medi Ambient de l'Acadèmia d'Arts i Ciències Cinematogràfiques de Sèrbia, i després va ser editor de l'Oficina Editorial de Programes i Sèries de Radio-Televizija Srbije.
Va guanyar el premi al millor director al Festival de Cinema Científic de Belgrad, l'any 1982, per dirigir la pel·lícula Kako se snima naučni film.

## Filmografia

* 1979. Elektra opus 1979 (director i guionista)
* 1988. Neka čudna zemlja (director i guionista)
* 1993. Vizantijsko plavo (director i guionista)
* 2001. Bumerang (director i guionista). Premi a la millor banda sonora a la XXIII edició de la Mostra de València
* 2004. Diši duboko (guionista)
* 2016. Muzika u Velikom ratu (director)
* 2016. Književnost u Velikom ratu (director)
* 2019. Pijavice (director, guionista i productor)

## Referències

* ↑ Conversation with Dragan Marinkovic: In this area, the fight for justice is becoming a utopia a slobodenpecat.mk
* 1 2 3 «Редитељ Драган Маринковић». afun.rs. [Consulta: 4. 10. 2018].
* ↑ La película francesa "La chatte à deux têtes" gana la Palmera de Oro de la Mostra de Valencia, Europa Press, 4 de desembre de 2002
# Diébédougou

Diébédougou és una antiga regió de Mali avui dia a la regió de Kayes i cercle de Kénieba.
Era una regió minera on s'explotava or per placers. La capital era Kassama, una comuna amb uns 20.000 habitants (però formada per 23 poblacions). El mapa topogràfic de la regió minera entre el Falémé i el Bafing es va aixecar el 1884 en el govern del comandant Boliève, quan també es van aixecar (entre altres) els mapes de la conca minera del Falémé (Sénoudébou i Kéniéba).

## Referències

* Histoire de la conquête du Soudan français (1878-1899)" pel Tinent Gatelet
# Joan Giraud d'Astros

Joan Giraud d'Astros (Sent Clar de Lomanha, Gascunya 1594 - 1648) fou un capellà i escriptor gascó, influït per Virgili, Sal·lusti de Bartas i Pèire Godolin. Fou autor de catecismes i d'altres llibres religiosos És conegut pel seu poema barroc, escrit en una llengua rica i acolorida, i publicat a Tolosa de Llenguadoc el 1642.

## Obres

* Lou trimfe de la lengouo gascouo, aus playdeiats de las quoüate Sasous et deous quoüate Elomens daoüant lou Pastou de Loumaigno (1642)

## Referències

* ↑ «Joan Giraud d'Astros». Gran Enciclopèdia Catalana. Barcelona: Grup Enciclopèdia Catalana.
# Graptopetalum pachyphyllum

Graptopetalum pachyphyllum és una espècie de planta suculenta del gènere Graptopetalum, de la família de les Crassulaceae.

## Descripció

És un arbust suculent perenne, amb les fulles que formen rosetes. Tiges erectes, fins a 7 cm o decumbents fins a 20 cm, de color verd blavós, que després es tornen marrons.
Rosetes d'1,5 a 4,5 cm, amb 15 a 50 fulles amuntegades, sovint formant estores.
Fulles clavades a oblanceolades o espatulades, obtuses a molt apuntades, apicalment majoritàriament papil·loses i mucronades, de 0,8 a 1,5 cm de llarg i de 2 a 4 mm de gruix, glauco-pruïnoses, amb la punta sovint de color vermell fosc.
Inflorescències de 2 a 10 cm, tirs laxos amb 1 a 4 branques en zigazaga de fins a 5 flors cadascuna, bràctees de forma i mida aproximada a les fulles de la roseta.
Flors amb 5 pètals triangulars-lanceolats, de 6 a 10 mm de llarg i 2,5 a 4,5 mm d'ample, de color blanquinós verdós amb febles punts vermells o amb 3 a 7 ratlles discretes.

## Distribució

Espècie endèmica dels estats de Mèxic: Guanajuato, Hidalgo, Jalisco, Querétaro, San Luis Potosí, Zacatecas.
Creix en roques i penya-segats ombrívols, a 1900 - 2300 m d'altitud.

## Taxonomia

Graptopetalum pachyphyllum va ser descrita per Rose, Joseph Nelson i publicada a Addisonia; colored illustrations and popular... 7: 45, pl. 247. 1922.

### Etimologia

Graptopetalum: nom genèric que deriva de les paraules gregues: γραπτός (graptos) per a "escrits", pintats i πέταλον (petalon) per a "pètals" on es refereix als pètals generalment tacats.
pachyphyllum: epítet format per la paraula llatina pachy = 'gruixut' i la paraula grega φύλλον (phyllon) = 'fulla'.

### Sinonímia

* Sedum atypicum A. Berger (1930)
* Echeveria minutifoliata von Poellnitz (1935)

## Referències

* ↑ «Graptopetalum pachyphyllum». International Crassulaceae Network.
* ↑ «Graptopetalum pachyphyllum». Tropicos.org. Missouri Botanical Garden.
# Beas

* Per a altres significats, vegeu «Riu Beas».
Beas és un poble de la província de Huelva (Andalusia), que pertany a la comarca d'El Condado.

## Història

Els orígens d'aquesta població es remunten al paleolític Mitjà, segons testimonien les restes arqueològiques que s'han descobert a El Arroyo San Benito, Arroyo Candón i en la zona del Vedat Candón. Es creu que durant l'edat de bronze hi va haver un assentament a la zona meridional. La trobada de múltiples soterraments a Matahijos en dona testimoniatge. S'hi han trobat aixovars consistents en elements ceràmics com bols, cassoles carenades i escassos elements lítics com són les destrals polides.
S'han trobat restes romanes, pertanyents a l'època antiga, en les proximitats de la font de San Benito, que hagueren de pertànyer a un emplaçament anomenat Vila Rusticae amb materials ceràmics del Baix Imperi. A la zona compresa entre Los Clarines i las Garbosas, s'han trobat carreus de pedra, tegulae, maons, etc., al Cruce de la Casa del Pilar, i s'ha constatat l'existència de sepultures romanes de poca importància i gairebé destruïdes en l'actualitat per l'acció de l'arada.
D'època Islàmica són els testimoniatges materials apareguts en algunes tombes de la zona pròxima a Matahijos situada a un quilòmetre i mig del sud del nucli urbà; formant part dels aixovars, hi apareixen ampolles, butllofes, bols, etc. La proximitat d'aquesta Necròpolis fa sospitar l'existència d'algun poblament àrab en l'actual emplaçament de Beas. Després de la Reconquesta Alfons X el Savi concedí furs i privilegis sobre l'antic Regne de Niebla, passant a ésser en 1283 domini de la infanta Beatriz i en 1333 de l'infant Ferran, fill d'Alfons XI de Castella A partir de la Guerra Civil que va enfrontar a Pere I el Cruel a Enric de Trastàmara, Beas i Trigueros ambdós llogarets de Niebla, van passar momentàniament a Alfonso Pérez de Guzmán, encara que a mitjan segle XV formaven una altra vegada part del Comtat de Niebla i aquesta vegada amb caràcter permanent.
L'estatus administratiu de Beas es mantindria invariable durant l'Edat Moderna. Amb el final de l'Antic Règim, Beas arriba al seu estatut actual de Municipi, amb una extensió de 146 quilòmetres quadrats, que segueix invariable; la població continua el creixement que ja havia iniciat durant el segle xvi.

## Enllaços externs

* Ajuntament de Beas
* Beas. Sistema d'Informació Multiterritorial d'Andalusia]
* Web de Fuente de la Corcha Arxivat 2007-10-26 a Wayback Machine.
* Capeas de San Bartolomé
* Betlem Vivent de Beas
# Afrixalus fulvovittatus

Afrixalus fulvovittatus és una espècie de granota de la família dels hiperòlids que viu a Costa d'Ivori, Ghana, Guinea, Libèria i Sierra Leona.
Està amenaçada d'extinció per la pèrdua del seu hàbitat natural.

## Referències

* Pickersgill, M., Schiøtz, A. & Rödel, M.-O. 2004. Afrixalus fulvovittatus. Llista Vermella d'Espècies Amenaçades de la UICN 2006. Consulta: 16 d'abril del 2008.
# Kenorlàndia

Kenorlàndia va ser un supercontinent que existí a la Terra fa uns 2.450 milions d'anys. Va sorgir de reiterades erupcions volcàniques, que van fer aflorar materials del mantell a l'escorça. Aquesta nova superfície es mantindria parcialment a les plaques actuals de Nord-amèrica, Austràlia i nord d'Europa, així com al Kalahari, tot i que se situava vora l'equador.
El trencament del continent va coincidir amb la glaciació huroniana i va accelerar el descens de temperatures, en impedir que arribés part de l'energia solar pels núvols volcànics i la disminució dels gasos responsables de l'efecte d'hivernacle per les contínues pluges.
# Copadichromis chrysonotus

Copadichromis chrysonotus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 16,3 cm de longitud total.

## Distribució geogràfica

És un endemisme del llac Malawi (Àfrica oriental)

## Referències

* 1 2 «Copadichromis chrysonotus» (en anglès). FishBase. Froese, Rainer; Pauly, Daniel (editors).
# Copadichromis geertsi

Copadichromis geertsi és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 12,8 cm de longitud total.

## Distribució geogràfica

És un endemisme del llac Malawi (Àfrica oriental)

## Referències

* 1 2 «Copadichromis geertsi» (en anglès). FishBase. Froese, Rainer; Pauly, Daniel (editors).
# Dafla

«Dafla» té aquests significats:
* Dafla (ètnia), poble que viu a Assam i Arunachal Pradesh a les muntanyes Dafla
* Muntanyes Dafla, muntanyes de l'Índia
# David Bote Paz

David Bote Paz (Mataró, 12 de març de 1982) és un físic i polític mataroní, i l'actual batlle de Mataró.

## Carrera acadèmica

Nascut al si d'una família d'origen extremeny, es va llicenciar en Física per la Universitat de Barcelona l'any 2005. Posteriorment, va obtenir el màster en Física Atòmica, Molecular i Nuclear (2007), i després el doctorat (2010) a la mateixa universitat. La seva tesi doctoral Colisiones de Partículas Cargadas. Modelos de Interacción y Algoritmos Numéricos va ser elaborada sota la direcció del Catedràtic Dr. Francesc Salvat i Gavaldà. També va obtenir el Certificat d'Aptitud Pedagògica per a la docència en secundària (2006) i ha cursat el màster en Lideratge i Comunicació per a la Gestió Política.
Beneficiari del Programa Nacional de Formación de Profesorado Universitario (FPU), va ser becari i després investigador en formació de la Universitat de Barcelona, on també va impartir classes a la Llicenciatura de Física. Després ha treballat al Sincrotró Alba com a tècnic de Radioprotecció, al Centro de Láseres Pulsados a Salamanca, i com a professor de secundària en una escola concertada de Barcelona.

## Carrera política

Bote és el batlle de Mataró d'ençà el 2015, al capdavant de la candidatura del Partit dels Socialistes de Catalunya tot obtenint 6 regidors de 27. Tot i perdre'n dos respecte 2011, en ser la llista més votada, va accedir a la batllia. Va formar govern amb Convergència i Unió fins al 2017, moment en què el PSC va quedar en minoria després de la sortida de CiU del govern municipal arran del referèndum del primer d'octubre.
A les eleccions municipals de 2019 va revalidar la victòria amb 13 regidors. D'ençà el 2016 és secretari de "Ciència R+D+I" del PSC.
Va revalidar el càrrec a les eleccions municipals de 2023, quedant-se a 3 regidors de la majoria absoluta.

## Referències

* 1 2 324cat. «Constituïts els ajuntaments de Catalunya, amb cares renovades a les capitals», 16-06-2023. [Consulta: 19 juny 2023].
* ↑ https://www.educacion.gob.es/teseo/mostrarRef.do?ref=928605
* ↑ Bote Paz, David. Colisiones de Partículas Cargadas. Modelos de Interacción y Algoritmos Numéricos (Tesi: Doctorat). Universitat de Barcelona.
* ↑ Segura, Cristian «David Bote, el Pogba del PSC per a Mataró». El País, 30-06-2015.
* ↑ «David Bote, Alcalde de Mataró». Ajuntament de Mataró. [Consulta: 28 maig 2019].
* ↑ «Mataró: el PSC se impone contra todo pronóstico y podría recuperar la alcaldía». El Periódico, 24-05-2015. [Consulta: 28 maig 2019].
* ↑ «El socialista David Bote, nuevo alcalde de Mataró». La Vanguardia, 13-06-2015.
* ↑ «El PSC recupera l'alcaldia de Mataró amb un pacte amb CiU». Ara, 13-06-2015.
* ↑ Salicrú, Joan «CiU Mataró surt del govern municipal i planteja una moció de censura contra l'alcalde socialista». El Periódico, 05-10-2017.
* ↑ «Aquest és el nou cartipàs municipal». Capgròs, 06-10-2017.
* ↑ Salicrú, Joan «El socialista David Bote da la campanada en Mataró y dobla su representación en el consistorio». El Periódico, 27-05-2019.
* ↑ Bueno, Vern «David Bote s'integra a la comissió executiva nacional del PSC». Capgròs, 07-11-2016.

## Enllaços externs

* Ajuntament de Mataró. Alcaldes des de 1835
# Datiscàcies

Datiscaceae és una família de plantes que té només dues espècies dins el gènere Datisca. Altres dos gèneres que abans estaven dins aquesta família Octomeles i Tetrameles ara estan classificats dins la família Tetramelaceae.
Són plantes herbàcies primes amb fulles alternes i pinnades.
Són plantes actinorizes que tenen bacteris fixadors de nitrogen a les arrels.

## Taxonomia

El gènere Datisca té dues espècies; una d'Àsia i l'altra d'Amèrica del Nord.
L'espècie Datisca cannabina es troba de Creta a Turquia fins al Nepal, produeix un tint groc. Se sembla el cànem].
L'espècie nord-americana és Datisca glomerata nativa de Califòrnia i Nevada.

## Referències

* ↑ Willis Linn Jepson. A Flora of California: Volume II Capparidaceae to Cornacea, 1936, p. 537.
* ↑ «Datisca cannabina L.». Nepal Checklist. [Consulta: 16 desembre 2007].
* ↑ «Datisca cannabina». Flora of Pakistan. [Consulta: 16 desembre 2007].
* ↑ «Datisca cannabina (plant)». Encyclopædia Britannica online. [Consulta: 16 desembre 2007].
* ↑ «Datisca glomerata (K. Presl) Baill. (Durango root)». PLANTS. [Consulta: 16 desembre 2007].
# Crenicichla lepidota

Crenicichla lepidota és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 18 cm de longitud total.

## Distribució geogràfica

Es troba a Sud-amèrica: conques dels rius Uruguai i Paranà.

## Referències

* 1 2 3 Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* ↑ BioLib
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O. 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Crenicichla jurubi

Crenicichla jurubi és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 30,3 cm de longitud total.

## Distribució geogràfica

Es troba a Sud-amèrica: conca del riu Uruguai al Brasil.

## Referències

* ↑ Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* ↑ BioLib
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O. 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.